als_Latn dik_Latn sag_Latn
Vëmendje prindër: Një orë e re inteligjente do t’ju ndihmojë të monitoroni fëmijën tuaj në çdo moment, edhe kur nuk jeni afër tyre.
Ora inteligjente e quajtur hereO GPS gjendet në faqen Indiegogo dhe është krijuar vetëm për fëmijët e vegjël. Është një pajisje gjurmuese shumë e mirë, me një dizajn perfekt për fëmijët, me ngjyra të ndryshme, dhe vjen edhe me disa aplikacione.
Ora hereO ka të aktivizuar GPS-në (Sistemi Global i Pozicionimit) që tregon vendndodhjen e saktë të fëmijës tuaj. Ju duhet vetëm të vendosni orën tek kyçi i dorës së fëmijës tuaj dhe të ndizni aplikacionin hereO në telefonin tuaj inteligjent, dhe kjo orë do t’ju tregojë çdo vendndodhje të fëmijës tuaj.
Ora hereO GPS ka një kartë SIM që mund të funksionojë në 140 shtete. Kjo orë inteligjente do t’ju tregojë nëse fëmija juaj është larguar nga një vendndodhje specifike, si për shembull nga shkolla. Ju gjithashtu mund ta përdorni këtë pajisje për të parë në çdo moment se ku është fëmija juaj. Kjo orë inteligjente mund të dalë në treg nga vjeshta dhe kushton 149 dollarë.
(Herë të lexuara: 1102)
als_Latn als_Latn als_Latn als_Latn als_Latn